పోతులూరి వీరబ్రహ్మేంద్రస్వామి
బ్రహ్మంగారి పూర్తి పేరు పోతులూరి వీరబ్రహ్మేంద్ర స్వామి. ఆయన తండ్రి పోతులూరి పరిపూర్ణయాచార్యులు మరియు తల్లి పోతులూరి ప్రకృతాంబలకు, క్రీస్తు శకం 1608 లో జన్మించాడు . ఆయనను పెంచిన తండ్రి పేరు వీర భోజయాచార్యులు మరియు పెంచిన తల్లి పేరు వీరపాపమాంబ. ఆయనకు చిన్న వయస్సులోనే విశేష జ్ఞానం లభించింది. ఎక్కువ ఆత్మచింతన మితభాషణం అలవడింది. ఆయన వీర భోజయాచార్యులు మరణానంతరం స్వయంగా జ్ఞాన సముపార్జన చేయాలని నిశ్చయించి తన ఎనిమిదవ ఏట దేశాటన కొరకు తల్లి అనుమతి కోరాడు. పుత్రుని మీద ఉన్న మమకారం కారణంగా ఆమె అనుమతిని నిరాకరించగా ఆమెను అనేక విధాలుగా అనునయించి జ్ఞానబోధ చేశాడు. ఆ సందర్భంలో ఆయన పిండోత్పత్తి, జీవి జన్మ రహస్యాలను తల్లికి చెప్పి అనుబంధాలు మోక్షానికి ఆటంకమని, వాటిని వదలమని తల్లికి హితవు చెప్పి ఆమె అనుమతి సంపాదించి దేశాటనకు బయలుదేరాడు.
మామిళ్ళపల్లి (పమిడిముక్కల)
మామిళ్ళపల్లి గ్రామములోని శ్రీ గోవిందమాంబా సమేత శ్రీ విరాట్ పోతులూరి వీరబ్రహ్మేంద్రస్వామి దేవాలయం, మొదట 1927లో, శ్రీ మార్తి కోటయాచార్యులు మరియూ శ్రీ మార్తి యలమందాచార్యులచే నిర్మితమై, అందులో శివలింగ ప్రతిష్ఠ మాత్రమే జరిగింది. 1959లో భక్తుల సహకారంతో పునరుద్ధరించి, అందులో గోవిందమాంబా సమేత వీర బ్రహ్మేంద్రస్వామి, మాతా ఈశ్వరీదేవి, సాధు సిద్ధమూర్తి, శీతలాదేవి విగ్రహాలు ప్రతిష్ఠించారు. ఈ విగ్రహాలను అగినపర్రుకు చెందిన శ్రీ బండి బాపయ్య, చిగురుపాటి సూర్యనారాయణ, బొబ్బా రామారావు విరాళంగా ఇచ్చారు. ధూప, దీప, నైవేద్యాలకోసం, అగినపర్రు, మామిళ్ళపల్లికి చెంఇదిన దాతలు మాగాణి భూమిని విరాళంగా ఇచ్చారు. 1992 నుండి ఆలయాభివృద్ధికి బొబ్బా సాధ్వి, వెంట్రప్రగడ శేషగిరిరావు సహకరిస్తున్నారు. ఇప్పుడు ఆ ఆలయంలో 2014, ఫిబ్రవరి-9న, ఉదయం 08-14 గంటలకు, నూతన ధ్వజస్తంభ, పునహ్ ప్రతిష్ఠా కార్యక్రామం జరుపుటకు నిశ్చయించారు. ఇప్పుడు ప్రతిష్ఠించుచున్న ద్వజస్తంభమును, మఛిలీపట్నానికి చెందిన శ్రీ కొండిశెట్టి హరినాధ్ బాబు, శ్రీమతి శేషారత్నం దంపతులు సమర్పించుచున్నారు. [3]